als_Latn dik_Latn sag_Latn
Komisioni Qendror i Zgjedhjeve mbajti konferencën e dytë për Ditën e Zgjedhjeve.
Kryetarja e KQZ-së, Valdete Daka, bëri të ditur se në bazë të të dhënave të dërguara në mënyrë elektronike nga Qendrat e Votimit për të gjitha komunat e Kosovës deri në orën 11:00 kanë votuar 150 mijë e 244 votues, apo 8,45% e votuesve.
Sipas njoftimit zyrtar të Komisionit Qendror të Zgjedhjeve, deri përafërsisht në të njëjtën kohë, në vitin 2014, patën votuar 168 mijë e 616 votues, apo 9,46% e votuesve, transmeton Express.
Sipas Listës Përfundimtare të Votuesve, numri i qytetarëve me të drejtë vote në këto zgjedhje është: 1 milion e 872 mijë e 471 votues. /GazetaExpress/
als_Latn als_Latn als_Latn als_Latn